ai4bharat/Pralekha huggingface dataset:
उपराष्ट्रपती कार्यालय
चांद्रयान-2 च्या यशस्वी प्रक्षेपणाबद्दल उपराष्ट्रपतींकडून इस्रोचे अभिनंदन
चांद्रयान-2 मोहीम म्हणजे भारताच्या विज्ञान आणि तंत्रज्ञान क्षेत्रातील वेगवान प्रगतीची साक्ष : उपराष्ट्रपती
चांद्रयान-2 चे प्रक्षेपण ही भारताची अंतराळ क्षेत्रातील एक मोठी झेप
नवी दिल्ली, 22 जुलै 2019
चांद्रयान-2 च्या यशस्वी प्रक्षेपणाबद्दल उपराष्ट्रपती एम. व्यंकय्या नायडू यांनी सर्व वैज्ञानिकांचे आणि इस्रो अर्थात भारतीय अंतराळ संशोधन संस्था आणि अंतराळ विभागातील सर्वांचे अभिनंदन केले आहे.
विज्ञान आणि तंत्रज्ञान क्षेत्रातील भारताच्या प्रगतीतील हा एक सुवर्ण क्षण असल्याचे उपराष्ट्रपती म्हणाले.
चांद्रयान-2 आणि या मोहिमेचे प्रक्षेपक हे पूर्णपणे भारतात बनवले गेल्यामुळे उपराष्ट्रपतींनी विशेष अभिनंदन केले.
चांद्रयान-2 मोहिमेचे यशस्वी प्रक्षेपण हा एक सुवर्ण क्षण असून, विज्ञान आणि तंत्रज्ञान क्षेत्रातील भारताच्या प्रगतीतील महत्वाचा टप्पा ठरल्याचे उपराष्ट्रपती म्हणाले.
चंद्राच्या आत्तापर्यंत शोध न घेतलेल्या भागावर चांद्रयान-2 यशस्वीरित्या उतरेल आणि ही मोहीम फत्ते होईल असा विश्वास त्यांनी व्यक्त केला आहे.
चांद्रयान-2 भारताच्या अंतराळ क्षेत्रातील एक मोठी झेप आहे. या मोहिमेमुळे असे आव्हान स्वीकारलेल्या इतर तीन देशांच्या पंक्तीत भारताने आपले स्थान मिळवले आहे. आजची मोहीम म्हणजे भारताच्या विज्ञान आणि तंत्रज्ञान क्षेत्रातील प्रगतीची साक्ष असल्याचे ते म्हणाले
S.Tupe/N.Chitale/P.Malandkar
(Visitor Counter : 101
कार्मिक, सार्वजनिक तक्रार आणि निवृत्ती वेतन मंत्रालय
लोकपाल अध्यक्षांनी लोकपाल सदस्यांना दिली शपथ
नवी दिल्ली, 27 मार्च 2019
लोकपाल अध्यक्ष न्यायमूर्ती पी.सी.घोष यांनी आज नवी दिल्लीत आयोजित कार्यक्रमात लोकपाल सदस्यांना पदाची शपथ दिली.
न्यायमूर्ती दिलीप बाबासाहेब भोसले, न्यायमूर्ती प्रदीप कुमार मोहंती, न्यायमूर्ती अभिलाषा कुमारी, न्यायमूर्ती अजय कुमार त्रिपाठी, दिनेश कुमार जैन, अर्चना राम सुंदरम्, महेंद्र सिंह, डॉ. इंद्रजित प्रसाद गौतम या सदस्यांनी शपथ घेतली.
केंद्रीय दक्षता आयुक्त के.व्ही.चौधरी, गुप्तचर विभागाचे संचालक राजीव जैन आदी मान्यवर यावेळी उपस्थित होते.
N.Sapre/N.Chitale/D. Rane
(Visitor Counter : 151
पंतप्रधान कार्यालय
पंतप्रधान नरेंद्र मोदी पीएम –किसान चा दहावा हप्ता 1 जानेवारीला जारी करणार
10 कोटीहून जास्त लाभार्थी शेतकरी कुटुंबाना 20,000 कोटी रुपयांहून अधिक रक्कम होणार हस्तांतरित
आतापर्यंत 1.6 लाख कोटीपेक्षा अधिक सन्मान रक्कम शेतकरी कुटुंबाना करण्यात आली हस्तांतरित
तळापर्यंतच्या शेतकऱ्यांना सक्षम करण्यासाठी पंतप्रधानांची निरंतर कटीबद्धता आणि निर्धाराला अनुसरत हा हप्ता होणार जारी
351 शेतकरी उत्पादन संस्थाना 14 कोटी रुपयांहून अधिक रक्कमही पंतप्रधान करणार जारी, 1.24 लाखाहून जास्त शेतकऱ्यांना होणार याचा लाभ
नवी दिल्ली, 29 डिसेंबर 2021
तळापर्यंतच्या शेतकऱ्यांना सक्षम करण्यासाठी निरंतर कटीबद्धता आणि निर्धार जारी राखत पंतप्रधान नरेंद्र मोदी,प्रधान मंत्री किसान सन्मान निधी  योजनेचा दहावा हप्ता 1 जानेवारी 2022 ला दुपारी 12:30 ला दूरदृश्य प्रणालीद्वारे जारी करणार आहेत. यावेळी 10 कोटीहून जास्त लाभार्थी शेतकरी कुटुंबाना 20,000 कोटी रुपयांहून अधिक रक्कम हस्तांतरित होणार आहे.
पीएम-किसान योजने अंतर्गत पात्र लाभार्थी शेतकरी कुटुंबाला, चार महिन्यांच्या अंतराने 2000 रुपयांचे तीन हप्ते असे वार्षिक 6000/- रुपये देण्यात येतात.लाभार्थींच्या थेट बँक खात्यात ही रक्कम जमा होते. या योजनेत 1.6 लाख कोटीपेक्षा जास्त सन्मान रक्कम शेतकरी कुटुंबाना आतापर्यंत हस्तांतरित करण्यात आली आहे.
या कार्यक्रमात सुमारे 351 शेतकरी उत्पादन संस्थाना 14 कोटी रुपयांहून अधिक रक्कमही पंतप्रधान जारी करणार असून 1.24 लाखाहून जास्त शेतकऱ्यांना याचा लाभ होणार आहे. यावेळी पंतप्रधान, शेतकरी उत्पादन संस्थांशी संवाद साधणार असून राष्ट्राला संबोधित करणार आहेत.
केंद्रीय कृषी मंत्री या कार्यक्रमाला उपस्थित राहतील.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
सार्वत्रिक आरोग्य सेवे प्रति, कटिबद्धता दर्शवत आरोग्य मंत्रालयाने भक्कम मानवी साखळी तयार केली
नवी दिल्ली, 4 एप्रिल 2019
जागतिक आरोग्य दिनाच्या कार्यक्रमाचा एक भाग म्हणून सार्वत्रिक आरोग्य सेवे प्रति, कटिबद्धता दर्शवत आरोग्य आणि कुटुंब कल्याण मंत्रालयाने आज जागतिक आरोग्य संघटनेसह एका भक्कम मानवी साखळीचे आयोजन केले होते. यंदाच्या जागतिक आरोग्य दिनाची संकल्पना ‘प्रत्येकासाठी आणि सर्वत्र आरोग्य सेवा’. समाजातील सर्व घटकांना दर्जेदार आरोग्य सेवा कुठल्याही आर्थिक मोबदल्याशिवाय मिळतील, हे सुनिश्चित करण्यासाठी या कार्यक्रमाचे आयोजन करण्यात आल्याचे आरोग्य सचिव प्रीती सुदान यांनी सांगितले. त्यांनी प्रत्येकाला आरोग्य सेवा उपलब्ध करुन देण्यासाठी काम करण्यासाठी उपस्थितांना प्रतिज्ञा देखिल दिली.
यावेळी आरोग्य मंत्रालयाचे वरिष्ठ अधिकारी आणि जागतिक आरोग्य संघटनेचे प्रतिनिधी उपस्थित होते. देशभरात आतापर्यंत 17 हजारांहून अधिक आरोग्य आणि कल्याण केंद्रे कार्यरत असल्याचे सुदान यांनी सांगितले.
N.Sapre/S.Kane/D.Rane
(Visitor Counter : 78
युवा व्यवहार आणि क्रीडा मंत्रालय
आढावा : तलवारबाजीत गुरुनानक देव विद्यापीठाच्या जेटली सिंहची सुवर्णपदकाला गवसणी; नेमबाजी आणि तिरंदाजीमध्ये मोठे उलटफेर; खेलो इंडिया विद्यापीठ क्रीडास्पर्धा ट्रॅक आणि फील्ड स्पर्धांसाठी सज्ज
नवी दिल्ली, 30 एप्रिल 2022
उद्यापासून सुरू होणार्या भव्य अॅथलेटिक्स स्पर्धांवर सगळ्यांचे लक्ष लागले असून , खेलो इंडिया क्रीडा 2021 मध्ये आज खूप स्पर्धांनी भरगच्च असा दिवस संपला. दिवसअखेरीस 42 विद्यापीठांनी सुवर्णपदक पटकावले तर 92 विद्यापीठांनी पदकतालिकेत स्थान मिळवले. स्पर्धेत आज पिस्ट आणि तलवारबाजीमध्ये 13 पदके जिंकण्याची संधी होती.
गुरू नानक देव विद्यापीठाच्या चिंगाखम जेटली सिंह ने पुरुषांच्या तलवारबाजीमध्ये आपल्याच संघातील शुभमला पराजित करत सुवर्णपदक मिळवले. टॉप्स योजनेतील खेळाडू असलेला जेटली, हा गुरुनानक देव विद्यापीठाने आज जिंकलेल्या चार पदक विजेत्यांपैकी एक होता. जेटली अशा मोजक्या खेळाडूंपैकी एक होता जो उलटफेर होत असतानाही त्या दिवशी टिकून राहिला.
शहरातील एसएआय एनसीओई सेंटर, येथे झालेल्या नेमबाजी स्पर्धांमध्ये सर्वात मोठा उलटफेर दिसून आला. लव्हली व्यावसायिक विद्यापीठाच्या सरताज सिंह तिवाना याने पुरुषांच्या 50 मीटर 3 पोझिशनच्या अंतिम फेरीत ऑलिम्पिकपटू ऐश्वर्य प्रताप सिंहचा तोमरचा पराभव करत सुवर्णपदक पटकावले.गुरू नानक देव विद्यापीठाचे प्रतिनिधित्व करणारा तोमर पात्रतेच्या शेवटच्या फेरीत अव्वलस्थानी होता.
तिरंदाजीतही मोठे उलटफेर पाहायला मिळाले. अव्वलस्थानासाठी चढाओढ पाहायला मिळाली. पुरुषांच्या रिकर्व प्रकारात पहिल्या बाद फेरीत, पात्रतेत अव्वल स्थानी असलेल्या लव्हली व्यावसायिक विद्यापीठाच्या आदित्य चौधरीने चरणसिंग विद्यापीठाच्या निशांतला नमवले. . महिला रिकर्व्ह स्पर्धेमध्ये अॅडमास विद्यापीठाच्या रुमा बिस्वासने पात्रता फेरीत अव्वल स्थान पटकावले. त्यानंतर तिने बाद फेरीत स्थान निश्चित केलेल्या रूमचा उपांत्य फेरीत गुरु जंबेश्वर विद्यापीठाच्या भावनाने पराभव केला.
संध्याकाळ होताच — शहरात हलका पाऊस पडला — चाळीसहून अधिक स्पर्धांमधील ट्रॅक आणि फील्ड खेळाडू सरावासाठी ट्रकवर दिसले. त्यांच्यामध्ये देशातील काही सर्वोत्कृष्ट युवा खेळाडू होते - यात निश्चितच आशियाई क्रीडा स्पर्धांमध्ये रौप्यपदक विजेता दुती चंद देखील होती. चंद व्यतिरिक्त 400 मीटर धावपटू प्रिया मोहन आणि लांब उडीपटू अँसी सोजन या देखील आपापल्या स्पर्धांमध्ये सहभागी होणार आहेत.
स्पर्धा सकाळी लवकर सुरू होईल, दोन लांब अंतराच्या धावण्याच्या स्पर्धा  प्रथम होतील. दिवसभरात 12 पदके जिंकण्याची संधी आहे. यातील पुरुष आणि महिला 100 मी.स्पर्धा मुख्य आकर्षण आहे. 19. 50 वाजता होणार्या महिलांच्या 100 मीटर शर्यतीत दुती चंदवर सगळ्यांचे लक्ष आहे.S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
पंतप्रधान कार्यालय
तंत्रज्ञान जीवनावर सकारात्मक परिणाम करण्याबरोबरच नागरिकांचे सक्षमीकरणही करत आहे: पंतप्रधान नरेंद्र मोदी
तंत्रज्ञानामुळे जीवनावर सकारात्मक परिणाम होत आहे आणि त्याचबरोबर नागरिकांचे सक्षमीकरणही होत आहे, असे पंतप्रधान नरेंद्र मोदी यांनी म्हटले आहे. राज्यसभा खासदार नबाम रेबिया यांच्या ट्विटला ते उत्तर देत होते. डिजिटल इंडिया मोहीम सुरू होण्यापूर्वी अरुणाचल प्रदेशातील शेरगावात फक्त 1 मोबाईल सेवा प्रदाता होता आणि आता येथे 3 मोबाईल सेवा पुरवठादार आहेत अशी माहिती रेबिया यांनी त्यांच्या ट्विटमध्ये दिली.
पूर्वी शेरगावात वैद्यकीय आपत्कालीन स्थिती उद्भवली की डॉक्टरांना भेटण्यासाठी आणि या गावात आणण्यासाठी लोकांना रस्तामार्गे इटानगरला जावे लागे. या संपूर्ण प्रक्रियेला सुमारे 3 दिवस लागत. आज व्हिडिओ कॉलच्या मदतीने डॉक्टरांशी लगेच संपर्क करता येतो आणि डॉक्टर लगेचच योग्य उपचारांसाठी मार्गदर्शन करतात. हे सर्व 30 मिनिटांपेक्षा कमी वेळात होते असे ते म्हणाले. ई-संजीवनी पोर्टल अरुणाचल प्रदेशात राहणाऱ्या लोकांसाठी वरदान ठरले आहे.
राज्यसभा खासदाराच्या ट्वीटला उत्तर देताना पंतप्रधानांनी ट्विट केले;
"तंत्रज्ञान जीवनावर सकारात्मक परिणाम करत आहे आणि नागरिकांना सक्षम बनवत आहे."
Technology is positively impacting lives and empowering citizens. https://t.co/UvEK4z1XY0
— Narendra Modi  March 6, 2023
पंतप्रधान कार्यालय
बिश्केकला रवाना होण्यापूर्वी पंतप्रधानांनी दिलेले निवेदन
नवी दिल्ली, 13 जून 2019
शांघाय सहकार्य संघटनेच्या  सदस्य देशांच्या प्रमुख नेत्यांच्या परिषदेला उपस्थित राहण्यासाठी मी 13-14 जून 2019 रोजी बिश्केक  येथे जात आहे.
प्रांतात बहुपक्षीय, राजकीय, सुरक्षा, आर्थिक आणि जनतेमधील संवादाला प्रोत्साहन देण्यासाठी आपण एससीओला विशेष महत्त्व देतो.
दोन वर्षांपूर्वी एससीओचे पूर्ण सदस्यत्व मिळाल्यापासून भारताने विविध एससीओ चर्चांमध्ये सक्रीय सहभाग घेतला आहे.
या शिखर परिषदेत जागतिक सुरक्षा स्थिती, बहुपक्षीय आर्थिक सहकार्य, जनतेमधील आदान-प्रदान तसेच आंतरराष्ट्रीय आणि प्रादेशिक महत्वाच्या मुद्यांवर चर्चा होण्याची शक्यता आहे.
किरगिझ प्रजासत्ताकच्या राष्ट्रपतींनी दिलेल्या आमंत्रणानुसार एससीओ शिखर परिषद आटोपल्यावर मी 14 जून 2019 रोजी किरगिझ प्रजासत्ताकच्या अधिकृत द्विपक्षीय दौऱ्यावर जाणार आहे.
भारत आणि किरगिझ प्रजासत्ताक ऐतिहासिक आणि सांस्कृतिक बंधांनी जोडले असून उभय देशांमध्ये पारंपरिक आणि मैत्रीपूर्ण संबंध आहेत. अलिकडच्या काळात संरक्षण, सुरक्षा, व्यापार आणि गुंतवणूक यांसारख्या विविध क्षेत्रात आपले संबंध विस्तारले आहेत.
द्विपक्षीय सहकार्यावरील चर्चेव्यतिरिक्त, राष्ट्रपती जीनबेकोव आणि मी भारत-किरगिझ व्यापार मंचाच्या पहिल्या बैठकीला संयुक्तपणे संबोधित करणार आहोत.
मला विश्वास आहे की माझ्या किरगिझ दौऱ्यामुळे एससीओ सदस्य देशांबरोबर आणि किरगिझ प्रजासत्ताक बरोबर आपले सहकार्य अधिक मजबूत होईल.
B.Gokhale/S.Kane/P.Kor
(Visitor Counter : 86
अर्थ मंत्रालय
एप्रिल 2021मधील जीएसटी अर्थात वस्तू आणि सेवा कर महसूल संकलन विक्रमी स्तरावर
1,41,384 कोटी रुपये सकल जीएसटी महसूल संकलित
नवी दिल्ली, 1 मे 2021
एप्रिल 2021 या महिन्यात एकूण 1,41,384 कोटी रुपये इतका विक्रमी जीएसटी महसूल संकलित करण्यात आला आहे, त्यापैकी सीजीएसटी 27,837 कोटी रुपये आहे, एसजीएसटी 35,621 कोटी रुपये, आयजीएसटी 68,481 कोटी रुपये आहे  आणि अधिभार 9,445 कोटी रुपये  आहे. कोविड -19 साथीच्या दुसर्या लाटेचा देशाच्या कित्येक भागांवर परिणाम होत असला तरीही, भारतीय उद्योगांनी पुन्हा एकदा आपली क्षमता सिद्ध करत विवरणपत्र दाखल करण्यासंबंधीच्या बाबींची पूर्तता तर केलीच शिवाय या महिन्यात कालबद्धरित्या जीएसटी थकबाकीही चुकती केली.
जीएसटी सुरु झाल्यापासून एप्रिल 2021या महिन्यातील जीएसटी महसूल आतापर्यंतचा सर्वाधिक महसूल आहे. गेल्या महिन्यापेक्षाही  या महिन्यात संकलन अधिक झाले. गेल्या सहा महिन्यात जीएसटी महसुलात सुधारणा दिसत असून एप्रिल 2021 महिन्यातील महसूल गेल्या महिन्यातील जीएसटी महसुलापेक्षा 14% अधिक आहे. या महिन्यात देशांतर्गत व्यवहारातून  मिळणारा महसूल गेल्या महिन्यातील या स्रोतांच्या 21% इतका जास्त आहे.
जीएसटी महसुलाने सलग सात महिने 1 लाख कोटींचा आकडा पार केला आहे. अर्थव्यवस्थेत पुन्हा उभारीचे हे लक्षण असून कर प्रशासनाने केलेल्या विविध उपाययोजनांचा हा परिणाम आहे. जीएसटी, आयकर आणि सीमाशुल्क आयटी प्रणाली आणि प्रभावी कर प्रशासनासह बहुविध स्त्रोतांमधील डेटा विश्लेषण आणि बनावट-बिलिंगवर देखरेख तसेच प्रभावी कर प्रशासनानेही गेल्या काही महिन्यांपासून करांच्या महसुलातील स्थिर वाढीमध्ये योगदान दिले आहे. त्रैमासिक विवरण आणि मासिक देय योजना यशस्वीरित्या लागू केली गेली असून लहान करदात्यांना दिलासा मिळाला आहे., कारण आता दर तीन महिन्यांनी ते फक्त एकदा रिटर्न भरतात. माहिती तंत्रज्ञानाच्या मदतीने जीएसटीआर 2 ए आणि 3 बी विवरणपत्र सुलभरित्या सादर करणे करदात्यांना शक्य होत आहे.
सरकारने नियमित तडजोड म्हणून आयजीएसटीमधून 29,185 कोटी रुपये सीजीएसटीला आणि 22,756 कोटी रुपये एसजीएसटीला दिले आहेत. एप्रिल 2021 महिन्यात नियमित आणि तात्पुरत्या निपटाऱ्यानंतर केंद्र सरकार आणि राज्य सरकारांनी मिळविलेला एकूण महसूल सीजीएसटीसाठी, 57,022 कोटी रुपये आणि एसजीएसटीसाठी 58,377 कोटी रुपये आहे.
ऑक्टोबर 20 ते मार्च 20 आणि एप्रिल 2021 दरम्यानच्या कालावधीतील मासिक एकूण जीएसटी महसूलमधील कल.
Jaydevi PS/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
संरक्षण मंत्रालय
भारतीय लष्करासाठी लढाईसाठीच्या नव्याने तयार केलेल्या गणवेशाचा अनधिकृत प्रसार रोखण्याबाबत मार्गदर्शक सूचना
मुंबई, 18 जानेवारी 2023
भारतीय लष्कराने त्यांच्या नव्याने तयार केलेल्या कॅमोफ्लाज पॅटर्न गणवेशाच्या डिझाइन आणि कॅमोफ्लाज पॅटर्नचे बौद्धिक संपदा अधिकार  प्राप्त केले आहेत.लष्करप्रमुखांनी सुधारित लढाऊ गणवेशाचे अनावरण लष्कर दिन 2022 दरम्यान केले होते. डिझाईनचा स्वामित्व अधिकार 10 वर्षांसाठी भारतीय लष्कराकडे आहे आणि तो आणखी पाच वर्षांपर्यंत वाढवता येऊ शकतो. अनधिकृत विक्रेत्यांना खुल्या बाजारात अशा पद्धतीच्या ड्रेसचे उत्पादन आणि विक्री करण्यापासून रोखण्यासाठी हे पाऊल आहे कारण यामुळे या भारतीय लष्कर आणि संपूर्ण देशाला सुरक्षेचा गंभीर धोका निर्माण होऊ शकतो.
यासंदर्भातील आदेशानुसार,या गणवेशाची विक्री केवळ भारतीय लष्कराच्या युनिट रन कॅन्टीनमध्ये केली जाईल. बौद्धिक संपदा अधिकारामुळे , भारतीय लष्कराकडे आता डिझाइनचे विशेष अधिकार आहेत आणि कोणत्याही डिझाइन अधिकाराचे उल्लंघन आणि या डिझाइनच्या अनधिकृत उत्पादनाविरोधात भारतीय लष्कर कायदेशीर खटला दाखल करू शकते.
नागरी प्रशासन आणि पोलिसांच्या सहकार्याने, महाराष्ट्र, गुजरात आणि गोवा क्षेत्र मुख्यालयाने त्यांच्या दायित्व क्षेत्रांतर्गत सर्व राज्यांमधील सर्व विक्रेत्यां पर्यंत ही माहिती सक्रियपणे प्रसारित केली आहे.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
मंत्रिमंडळ
स्वच्छ भारत अभियान  दुसऱ्या टप्प्याला केंद्रीय मंत्रिमंडळाची मंजुरी
नवी दिल्ली, 19 फेब्रुवारी 2020
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत स्वच्छ भारत अभियान  दुसऱ्या टप्प्याला 2024-25 पर्यंत आज मंजुरी देण्यात आली.
ओडीएफ प्लस अर्थात हागणदारी मुक्त प्लस यावर या दुसऱ्या टप्प्यात लक्ष केंद्रित करण्यात येईल. घन आणि द्रव कचरा व्यवस्थापनाचा यात समावेश आहे.
प्रत्येकजण स्वच्छता गृहाचा वापर करेल याची खातरजमा करण्यावरही या कार्यक्रमाअंतर्गत लक्ष पुरवण्यात येणार आहे. मिशन मोडवर या दुसऱ्या टप्प्याची अंमलबजावणी करण्यात येणार असून त्यासाठी 2020-21 ते 2024-25 या काळासाठी 52,497 कोटी रुपये खर्च अपेक्षित आहे. याशिवाय 15 व्या वित्त आयोगाने 30,375 कोटी रुपये ग्रामीण पाणी पुरवठा आणि स्वच्छतेसाठी प्रस्तावित केले आहेत. एमजीनरेगा आणि जल जीवन अभियानाशी या कार्यक्रमाची सांगड ठेवली जाईल.
सध्याच्या निकषानुसार, वैयक्तिक घरगुती स्वच्छता गृहासाठी असलेली 12,000 रुपयांची प्रोत्साहन पर रक्कम या कार्यक्रमासाठी ठेवण्यात येणार आहे. केंद्र आणि राज्य यांच्या निधीचा वाटा ईशान्य आणि हिमालयीन राज्यांसाठी आणि जम्मू काश्मीर या केंद्र शासित प्रदेशासाठी 90:10 तर इतर राज्यांसाठी 60:40 राहील.
या दुसऱ्या टप्या मुळेही रोजगार निर्मिती सुरूच राहील आणि स्वच्छता गृहे बांधण्यातून ग्रामीण अर्थव्यवस्थेला चालनाही मिळत राहील.
B.Gokhale/N.Chitale/P.Kor
(Visitor Counter : 172
दूरसंचार आणि माहिती तंत्रज्ञान मंत्रालय
‘हर घर तिरंगा’ मोहीम: गोव्यातील टपाल कार्यालय रविवार, 13 ऑगस्ट रोजी राष्ट्रध्वज विक्रीसाठी खुली
गोवा, 11 ऑगस्ट 2023
‘हर घर तिरंगा’ मोहिमेअंतर्गत राष्ट्रीय ध्वजांची विक्री आणि वितरण सुलभ करण्यासाठी, गोव्यातील सर्व टपाल कार्यालये रविवार, 13 ऑगस्ट 2023 रोजी खुली असणार आहेत.
‘हर घर तिरंगा’ मोहीम, भारताच्या तिरंग्याच्या प्रतिकबद्धतेचे वैशिष्ट्य आहे, प्रत्येक नागरिकाला सामूहिक ओळख आणि सामायिक मूल्यांचे प्रतीक म्हणून राष्ट्रध्वज लावण्याचे आवाहन सरकारने केले आहे. या अनुषंगाने, गोव्यातील सर्व पोस्ट ऑफिस रविवारी कार्यरत असतील. ज्यामुळे नागरिकांना राष्ट्रध्वज खरेदी करणे सुलभ होईल.
PIB Panaji/S.Thakur/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 52
पंतप्रधान कार्यालय
गंगा विलास क्रूझने पहिली जलयात्रा दिब्रुगड येथे पूर्ण केल्यानंतर पंतप्रधानांनी व्यक्त केला आनंद
गंगा विलास क्रूझने आपली पहिली जलयात्रा दिब्रुगड येथे पूर्ण केल्यानंतर पंतप्रधान नरेंद्र मोदी यांनी आनंद व्यक्त केला आहे.
केन्द्रीय बंदरे, जहाजबांधणी आणि जलमार्ग मंत्र्यांच्या ट्विटला उत्तर देताना पंतप्रधान म्हणाले;
"एक खास प्रवास पूर्ण झाला! मला आशा आहे की गंगा विलास क्रूझ प्रवासात भारत आणि परदेशातील अधिक पर्यटक सहभागी होतील."
A special journey completes! I hope more tourists from India and overseas take part in the Ganga Vilas cruise. https://t.co/CX8FI3gRtP
— Narendra Modi  March 1, 2023
संरक्षण मंत्रालय
भारतीय नौदलाचा पहिला प्रशिक्षण ताफा टांझानियाच्या दारेस्लाम आणि झांझीबारच्या दौऱ्यावर
नवी दिल्ली, 14 ऑक्टोबर 2019
भारतीय नौदलाची तीर, सुजाता, शार्दुल आणि भारतीय तटरक्षक दलाचे सारथी या जहाजांचा समावेश असलेला पहिला प्रशिक्षण ताफा 14 ते 17 ऑक्टोबर या काळात टांझानियाला भेट देत आहे.
दारेस्लाम येथे 14 तर झांझीबार येथे 15 ते 17 ऑक्टोबरला हा ताफा राहील.
भारतीय नौदलाची पहिली प्रशिक्षण तुकडी कोची स्थित आहे. भारतीय नौदल, तटरक्षक दल आणि मित्र देशांच्या अधिकाऱ्यांना ही तुकडी प्रशिक्षण देते. प्रशिक्षणात नेव्हीगेशन, जहाज हाताळणी, अभियांत्रिकीचा समावेश आहे.
B.Gokhale/N.Chitale/P.Malandkar
(Visitor Counter : 73
पंतप्रधान कार्यालय
शिक्षक दिनानिमित्त पंतप्रधानांच्या शिक्षक समुदायाला शुभेच्छा
माजी राष्ट्रपती डॉ. सर्वपल्ली राधाकृष्णन यांना जयंतीनिमित्त पंतप्रधानांची आदरांजली
नवी दिल्ली, 5 सप्टेंबर 2018
शिक्षक दिनानिमित्त पंतप्रधान नरेंद्र मोदी यांनी शिक्षक समुदायाला शुभेच्छा दिल्या आहेत. माजी राष्ट्रपती डॉ. सर्वपल्ली राधाकृष्णन यांच्या जयंतीनिमित्त पंतप्रधानांनी त्यांना आदरांजली अर्पण केली आहे.
‘शिक्षक दिनाच्या विशेष प्रसंगी शिक्षक समुदायाला शुभेच्छा. युवा मनांना आकार देण्यात आणि देश उभारणीच्या कामी शिक्षक महत्त्वाची भूमिका बजावतात.
असामान्य शिक्षक असणारे माजी राष्ट्रपती डॉ. सर्वपल्ली राधाकृष्णन यांच्या जयंतीनिमित्त त्यांना विनम्र आदरांजली, ’ असे पंतप्रधानांनी म्हटले आहे.
S.Tupe/M.Pange/P.Kor
(Visitor Counter : 43
राष्ट्रपती कार्यालय
राष्ट्रपतींनी डॉ राजेंद्र प्रसाद यांना त्यांच्या जयंतीनिमित्त वाहिली आदरांजली
राष्ट्रपती श्री राम नाथ कोविंद यांनी आज  राष्ट्रपती भवन येथे भारताचे पहिले राष्ट्रपती डॉ. राजेंद्र प्रसाद यांना त्यांच्या जयंतीनिमित्त आदरांजली वाहिली. राष्ट्रपती आणि राष्ट्रपती भवनातील अधिकाऱ्यांनी डॉ. राजेंद्र प्रसाद यांच्या प्रतिमेला पुष्पहार अर्पण करून आदरांजली वाहिली.
आदिवासी विकास मंत्रालय
दिल्ली हाट येथे 1 फेब्रुवारी 2021 रोजी उपराष्ट्रपती राष्ट्रीय ‘‘आदि महोत्सवा’चे उद्घाटन करणार
उपराष्ट्रपती एम. व्यंकय्या नायडू यांच्या हस्ते नवी दिल्लीतल्या दिल्ली हाट येथे ‘आदि महोत्सव’ या राष्ट्रीय आदिवासी महोत्सवाचे उद्घाटन करण्यात येणार आहे. ट्रायफेडच्यावतीने आयोजित करण्यात आलेल्या या महोत्सवाचे उद्घाटन 1 फेब्रुवारी रोजी  सायंकाळी साडेसहा वाजता होणार आहे. या कार्यक्रमाच्या अध्यक्षस्थानी केंद्रीय आदिवासी व्यवहार मंत्री अर्जुन मुंडा असणार आहेत. तसेच आदिवासी राज्यमंत्री रेणुका सिंग, ट्रायफेडचे अध्यक्ष रमेश चंद मीना, आदिवासी व्यवहार मंत्रालयाचे सचिव आर सुब्रमण्यम यावेळी अतिथी म्हणून उपस्थित असणार आहेत. दि. 1 ते 15 फेब्रुवारी, 2021 या कालावधीत आदि महोत्सवाचे आयोजन करण्यात आले आहे.
आदिवासी संस्कृती, हस्तकला आणि पाककृती आणि त्यांचे वाणिज्य व्यवहार या दृष्टीने आदि महोत्सव महत्वपूर्ण ठरत असून 2017 पासून दरवर्षी आयोजित करण्यात येत असलेल्या या महोत्सवाला दिवसेंदिवस अधिक लोकप्रियता आणि यश मिळत आहे. संपूर्ण देशभरातल्या आदिवासी समाजाच्या समृद्ध आणि वैविधतापूर्ण कला, संस्कृतीचा परिचय या महोत्सवामुळे एकाच स्थानावरून मिळू शकतो.
गेल्यावर्षी संपूर्ण देशभर कोविड साथीचा उद्रेक झाल्यामुळे ट्रायफेडच्यावतीने आदि महोत्सवाचे आयोजन केले नव्हते. परंतु यंदा ही परंपरा आता पुन्हा सुरू केली आहे. दिल्ली हाटमध्ये राष्ट्रीय आदिवासी महोत्सवामध्ये आदिवासी कला आणि हस्तकलेच्या वस्तू, औषधे, खाद्यपदार्थ, यांच्याबरोबरच लोककला सादर करण्यात येणार आहे. या महोत्सवामध्ये देशातल्या 20 राज्यांमधले जवळपास 1000 आदिवासी कलाकार, कारागिर आणि पाकतज्ज्ञ सहभागी होवून आणि आपल्या समृद्ध परंपरेची, संस्कृतीची झलक सादर करणार आहेत.
देशामध्ये एकूण लोकसंख्येपैकी 8 टक्क्यांपेक्षाही जास्त लोक आदिवासी आहेत. समाजातला वंचित घटक यामध्ये जास्त आहे. त्यांच्यामध्ये नैसर्गिक साधेपणा आहे, त्यामुळे त्यांच्या निर्मितीमध्ये शाश्वतता आहे. हातमगाचे कापड, रेशमी वस्त्रे, लोकरीची वस्त्रे, धातुकला, टेराकोटा, मण्यांचे काम, अशा अनेक आदिवासी कला संरक्षित करणे आवश्यक आहे. ट्रायफेड ही आदिवासी व्यवहार मंत्रालयाअंतर्गत नोडल संस्था म्हणून आदिवासींसाठी कार्य करीत आहे. त्यांचे जीवन आणि परंपरा यांचे जतन करून त्यांना उत्पन्न मिळावे तसेच त्यांचे जीवनमान उंचावण्यासाठी ट्रायफेड कार्यरत आहे.
S.Kane/S.Bedekar/P.Kor
पंतप्रधान कार्यालय
पंतप्रधानांनी कोरापूत रस्ते अपघातातील पीडितांना सानुग्रह अनुदान मंजूर केले.
नवी दिल्ली, 1 फेब्रुवारी 2021
पंतप्रधान नरेंद्र मोदी यांनी ओदिशातील कोरापूत येथे रस्ते अपघातात मृत झालेल्यांच्या वारसांना पंतप्रधान राष्ट्रीय मदत निधीतून प्रत्येकी 2 लाख रुपये सानुग्रह अनुदान मंजूर केले आहे.
गंभीर जखमींना 50,000 रुपये द्यायलाही त्यांनी मान्यता दिली आहे.
“ओदिशातील कोरापूत येथे झालेल्या दुर्दैवी रस्ते अपघातात प्राण गमावलेल्या व्यक्तींच्या वारसांना पंतप्रधान राष्ट्रीय मदत निधीतून प्रत्येकी 2 लाख रुपये सानुग्रह अनुदान तर गंभीर जखमींना 50,000 रुपये देण्यात येतील." असे पंतप्रधान कार्यालयाने ट्विट संदेशात म्हटले आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 21 मार्च 2022
|
|
- 181.24 cr vaccine doses have been administered so far under Nationwide Vaccination Drive
- India's Active caseload currently stands at 25,106
- Active cases stand at 0.06%
- Recovery Rate currently at 98.74%
- 2,652 recoveries in the last 24 hours increases Total Recoveries to
- 4,24,67,774
- 1,549 new cases recorded in the last 24 hours
- Daily positivity rate 
- Weekly Positivity Rate 
- 78.30 cr Total Tests conducted so far; 3,84,499 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
राष्ट्रव्यापी कोविड-19 प्रतिबंधक लसीकरण अभियानाअंतर्गत लसीच्या आतापर्यंत 181.24 कोटीपेक्षा जास्त  मात्रा देण्यात आल्या. सकाळी 7 वाजेपर्यंत हाती आलेल्या तात्पुरत्या अहवालात ही माहिती देण्यात आली आहे. 2,14,03,116 सत्राद्वारे हे लसीकरण करण्यात आले आहे.
12-14 वर्षे वयोगटातल्या किशोरांसाठी 16 मार्च 2022 ला लसीकरण सुरु झाले. गेल्या 24 तासात सुमारे 18 लाख  किशोरांना कोविड-19 प्रतिबंधक लसीची पहिली मात्रा देण्यात आली.
भारतात उपचाराधीन रुग्णसंख्येचा घटता कल कायम राखत या संख्येत आणखी घट होऊन ती आज 25,106 झाली आहे. देशाच्या एकूण पॉझीटीव्ह रुग्णसंख्येच्या ती 0.06% आहे.
परिणामी रुग्ण बरे होण्याचा देशाचा दर 98.74% झाला आहे. गेल्या 24 तासात 2652 रुग्ण कोरोनामुक्त झाले. आतापर्यंत  कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,67,774 झाली आहे.
गेल्या 24 तासात देशात 1,549 नव्या रुग्णांची नोंद झाली.
गेल्या 24 तासांत देशात 3,84,499 कोविड चाचण्या करण्यात आल्या. देशात आतापर्यंत एकंदर 78.30 कोटीहून अधिक  चाचण्या करण्यात आल्या आहेत.
देशभरात दैनंदिन आणि साप्ताहिक पॉझिटीव्हिटी दरात सातत्याने घट होत आहे. रुग्ण बरे होण्याचा साप्ताहिक पॉझीटीव्हिटी दर 0.40% आणि दैनंदिन पॉझीटीव्हिटी दर 0.40% आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
माहिती आणि प्रसारण मंत्रालय
झारखंड आंतररार्ष्ट्रीय चित्रपट महोत्सव 2019 ला माहिती आणि प्रसारण मंत्रालय मदत करणार
5 लाख रुपयांचे आर्थिक सहाय्य आणि भारतीय पॅनोरमा चित्रपटांचे पैकेज उपलब्ध करून देणार
(नवी दिल्ली, 16 जानेवारी 2019
माहिती आणि प्रसारण मंत्रालयाने रांची, झारखंड येथे 1 ते 3 फेब्रुवारी दरम्यान आयोजित केल्या जाणाऱ्या दुसऱ्या झारखंड आंतरराष्ट्रीय चित्रपट महोत्सवाला मदत करण्याचा निर्णय घेतला आहे. नवभारत निर्माण संघ नावाच्या एका स्वयंसेवी संघटनेद्वारे याचे आयोजन केले जाणार आहे.
कार्यक्रम स्थळाचे भाडे, प्रोजेक्शन आणि ध्वनि यंत्रणेचे भाडे, पत्रके, निमंत्रण पत्रिका छापण्याचा खर्च आणि प्रिंट तसेच ऑनलाइन माध्यमातून महोत्सवाच्या प्रचारावर होणारा खर्च लक्षात घेऊन मंत्रालय 5 लाख रुपये अर्थसहाय्य देणार आहे. आयोजकांसाठी अनुदान स्वरूपात हे अर्थसहाय्य दिले जाणार आहे.
मंत्रालय बाल विभाग, लघपट/माहितीपट विभाग आणि फीचर फिल्म विभागाअंतर्गत भारतीय पॅनोरमा चित्रपटांचे पॅकेज उपलब्ध करून देणार आहे.
झारखंड अंतर्राष्ट्रीय चित्रपट महोत्सवाचा उद्देश सर्वोत्तम भारतीय आणि अंतर्राष्ट्रीय चित्रपटांबरोबरच नापुरी, संथाली, कोरथा आणि कुमाली भाषेत तयार करण्यात आलेले झारखंडचे सर्वोत्तम प्रादेशिक चित्रपट दाखवणे हा आहे. जगभरातील सर्वोत्तम चित्रपट पाहण्याची संधी मिळल्यामुळे स्थानिक चित्रपट निर्माते आणि चित्रपट प्रेमी लोकांमध्ये रुची निर्माण होईल. त्याचबरोबर या भागातील पर्यटनाला प्रोत्साहनही मिळेल.
B.Gokhale/S.Kane/P.Kor
पंतप्रधान कार्यालय
मन की बातच्या 99 व्या भागासाठी नागरिकांनी त्यांच्या प्रेरणादायी प्रयत्नांची माहिती सामाईक करण्याचे पंतप्रधान नरेंद्र मोदी यांचे आवाहन
मन की बात च्या 99 व्या भागासाठी नागरिकांनी माहिती आणि विचार तसेच सामाजिक बदल घडवून आणणारे प्रेरणादायी प्रयत्न मायजीओव्ही किंवा नमो अॅपवर सामाईक करावेत किंवा 1800-11-7800 वर कॉल करून संदेश रेकॉर्ड करावा, असे आवाहन पंतप्रधान नरेंद्र मोदी यांनी केले आहे. हा भाग 26 मार्च 2023 रोजी प्रसारित होणार आहे.
पंतप्रधानांनी ट्विट केले;
“26 तारखेला #मन की बात च्या 99 व्या भागाचे प्रसारण होणार आहे. बरेच लोक त्यांचे इनपुट शेअर करत आहेत आणि सामाजिक बदल घडवून आणणारे प्रेरणादायी प्रयत्न सांगत आहेत. तुम्हीही मायजीओव्ही किंवा नमो ऐप वर तुमचे विचार आणि माहिती सामाईक करत रहा किंवा संदेश रेकॉर्ड करण्यासाठी 1800-11-7800 वर फोन करा.”